
1.  OKTOBER  1924 


73.   AAHGANG 


FADEREN  OG  SØNNEN. 

Vor  Lære  om   Guddommen  fremsat  af  Kirkens  Præsi- 
dentskab og  de  Tolvs  Raad. 

(Fortsat  fra  Side  277.) 
At  Menneskene,  ved  at  adlyde  Evangeliet,  kan  blive  Guds 
Sonner,  baade  som  Jesu  Kristi  Sønner,  og  gennem  ham,  som 
hans  Faders  Sønner,  er  fremsat  i  flere  Aabenbaringer,  givne 
i  denne  Uddeling.  Saaledes  læser  vi  en  Udtalelse  af  den  Herre 
Jesus  Kristus  til  Hyrum  Smith  i  1829:  »Se,  jeg  er  Jesus  Kri- 
stus, Guds  Søn.  Jeg  er  Verdens  Liv  og  Lys.  Jeg  er  den,  der 
kom  til  mine  egne,  og  mine  egne  annammede  mig  ikke;  men 
sandelig,  sandelig  siger  jeg  eder,  at  saamange  som  annamme 
mig,  dem  vil  jeg  give  Magt  til  at  vorde  Guds  Sønner,  dem, 
som  tro  paa  mit  Navn.  Amen.«  (Pag.  Bog  11:  28" — 30).  Til 
Orson  Pratt  sagde  Herren  gennem  Profeten  Joseph  i  1830: 
»Min  Son  Orson,  giv  Agt  og  hør,  hvad  jeg,  den  Herre  Gud,  vil 
sige  dig,  jeg,  som  er  Jesus  Kristus,  din  Forløser,  Verdens  Lys 
og  Liv,  et  Lys,  som  skinner  i  Mørket,  og  Mørket  begriber  det 
ikke;  der  saaledes  elskede  Verden,  at  han  hengav  sit  eget  Liv, 

paa  det  at  saa  mange,  som  vilde  tro,  maatte  vorde  Guds  Søn- 
ner.  Derfor  er  du  min  Son.«  (Pag.  Bog  34:  1 — 3). 

I  1830  talte  Herren  saaledes  til  Joseph  Smith  og  Sidney 
Rigdon:  »Hor  Herrens,  eders  Guds  Rost,  som  er  Alpha  og 
Omega,  Begyndelsen  og  Enden,  hvis  Lob  er  en  evig  Omgang, 
den  samme  i  Dag  som  i  Gaar  og  til  evig  Tid.  Jeg  er  Jesus 
Kristus,  Guds  Son,  som  blev  korsfæstet  for  Verdens  Synder, 
paa  det  at  saa  mange,  som  vil  tro  paa  mit  Navn,  maatte  vorde 
Guds  Sønner  og  vorde  ét  i  mig,  som  jeg  er  ét  med  Faderen  og 
Faderen  med  mig,  at  vi  maa  vorde  ét.«  (Pag.  Bog  35:  1,  2). 
Overvej  ogsaa  følgende,  givet  i  1831:  »Hør  og  lyt  til  hans  Rost, 
som  er  fra  Evighed  til  Evighed,  den  store  Jeg  er,  Jesus  Kri- 
stus, Verdens  Lys  og  Liv,  et  Lys,  der  skinner  i  Mørket,  og 
Morket  begriber  det  ikke.  Den  samme  kom  i  Midten  af  Tiden 
til  mine  egne,  og  mine  egne  annammede  mig  ikke;  men  saa 
mange,  som  mig  annammede,  dem  har  jeg  givet  Magt  til  at 
vorde  mine  Sønner,  og  saaledes  vil  jeg  give  saa  mange,  som 
ville  annamme  mig,  Magt  til  at  vorde  mine  Sønner.«  (Pag. 
Bog  39:  1 — 4).  I  en  Aabenbaring,  given  til  Joseph  Smith  i 
Marts  1831,  læser  vi:  »Thi  sandelig  siger  jeg  eder,  at  jeg  er 
Alpha  og  Omega,  Begyndelsen  og  Enden,  Verdens  Lys  og  Liv 
—  et  Lys,  der  skinner  i  Morket,  og  Morket  begriber  det  ikke. 
Jeg  korn  til  mine  egne,  og  mine  egne  annammede  mig  ikke; 
men  saa  mange,  som  annammede  mig,  gav  jeg  Magt  til  at 
gøre  mange  kraftige  Gerninger  og  vorde  Guds  Børn,  ja  dem, 
der  troede  paa  mit  Navn,  gav  jeg  Magt  til  at  erholde  evigt 
Liv.«  (Pag.  Bog  45:  7,  8). 

En  tydelig  Fremstilling  af  dette  Slægtskabsforhold  mellem 
Jesus  Kristus  som  Faderen  og  dem,  der  adlyder  Evangeliets 
Principper,  som  hans  Børn,  er  givet  af  Abinadi  Aarhundreder 
før  vor  Herres  Komme  i  Kodet:  »Og  nu  siger  jeg  til  eder:  Hvo 
skal  forkynde  om  hans  Slægt?  Se,  jeg  siger  eder,  at  naar  hans 
Sjæl  skal  gøres  til  et  Skyldoffer,  skal  han  se  sin  Sæd.  Og  nu, 
hvad  sige  I?  Og  hvem  skal  hans  Sæd  være?  Se,  jeg  siger  eder, 
at  hvo,  som  har  hørt  Profeternes  Ord,  ja,  alle  de  hellige  Pro- 


291 


feter,  som  har  profeteret  om  Herrens  Tilkommeise;  ja,  alle 
dem,  som  har  givet  Agt  paa  hans  Ord  og  troet,  at  Herren  vilde 
forlose  sit  Folk,  samt  har  set  fremad  til  den  Dag  for  at  faa 
Forladelse  for  deres  Synder;  disse,  siger  jeg  eder,  er  hans 
Sæd,  eller  de  er  Arvinger  til  Guds  Rige.  Thi  disse  er  dem,,  hvis 
Synder  han  har  baaret;  disse  er  dem,  for  hvem  han  er  dod  for 
at  genlose  dem  fra  deres  Overtrædelser.  Og  nu,  er  de  ikke  hans 
Sæd?  Ja,  og  er  ikke  Profeterne  det,  hver  og  en,  som  har  aabnet 
deres  Mund  for  at  profetere,  og  som  ikke  er  faldne  i  Over- 
trædelse; jeg  mener  alle  de  hellige  Profeter,  lige  siden  Verdens 
Begyndelse?  Jeg  siger  eder,  at  de  er  hans  Sæd.«  (Mosiah  15: 
10—13). 

I  sørgelig  Modsætning  til  den  vilsignede  Tilstand,  som  op- 
naas  af  dem,  der  bliver  Guds  Børn  gennem  Adlydelsen  af 
Kristi  Evangelium,  er  den  Skæbne,  der  rammer  de  Ugudelige, 
som  udtrykkeligt  kaldes  Djævelens  Born.  Læg  Mærke  til  Kristi 
Ord,  medens  han  var  i  Kødet,  til  visse  uretfærdige  Joder,  der 
roste  sig  af  at  nedstamme  fra  Abraham:  »Dersom  I  var  Abra- 
hams Børn,  gjorde  I  Abrahams  Gerninger.  ...  I  gør  eders 
Faders  Gerninger.  .  .  .  Dersom  Gud  var  eders  Fader,  da 
elskede  I  mig.  ...  I  er  af  den  Fader  Djævelen,  og  eders  Fa- 
ders Begæringer  ville  I  gøre.«  (Joh.  8:  39,  41,  42,  44).  Satan  er 
saaledes  betegnet  som  de  Ugudeliges  Fader,  uden  at  vi  derfor 
maa  forudsætte,  at  et  personligt  Slægtskabsforhold  bestaar 
imellem  dem  som  mellem  Forældre  og  Born.  Som  et  Eksempel 
paa  dette  dobbelte  Forhold,  at  de  Retfærdige  er  Guds  Børn  og 
de  Ugudelige  Djævelens,  kan  henvises  til  Lignelsen  om  Ugræs- 
set blandt  Hveden:  »Den  gode  Sæd  er  Rigets  Børn,  men  Ugræs- 
set er  den  Ondes  Børn.«  (Matt.  13:  38). 

Mennesker  kan  blive  Jesu  Kristi  Børn  ved  at  blive  født 
paany  —  født  af  Gud,  som  det  inspirerede  Ord  erklærer: 
»Den,  som  gor  Synden,  er  af  Djævelen;  thi  Djævelen  har  syn- 
det fra  Begyndelsen.  Dertil  blev  Guds  Søn  aabenbaret,  for  at 
han  skulde  nedbryde  Djævelens  Gerninger.  Hver  den,  som  er 
født  af  Gud,  gør  ikke  Synd,  fordi  hans  Sæd  bliver  i  ham,  og 

han  kan  ikke  synde,  fordi  han  er  født  af  Gud.  Derved  bliver 
Guds  og  Djævelens  Born  aabenbare.  Hver  den,  som  ikke  gor 
Retfærdighed,  er  ikke  af  Gud,  og  ligeledes  den,  som  ikke  elsker 
sin  Broder.«  (1.  Joh.  3:  8—10). 

De,  som  er  bleven  født  af  Gud  ved  at  adlyde  Evangeliet,  kan, 
ved  ufortrødent  at  stride  for  Retfærdighedens  Sag,  erhverve 
sig  Ophøjelse  og  endog  opnaa  Guddommelighed.  Om  saadanne 
læser  vi:  »Derfor,  som  skrevet  er,  de  er  Guder,  nemlig  Guds 
Sønner.«  (Pag.  Bog  76:  58;  sammenlign  132:  20  og  som  Mod- 
sætning 17.  Vers  af  samme  Kapitel;  se  ogsaa  37.  Vers).  Men 
selv  om  de  bliver  Guder,  er  de  dog  endnu  underkastede  Jesus 
Kristus  som  deres  Fader  i  dette  ophøjede  Slægtskabsforhold, 
hvorfor  vi  lige  efter  det  ovenanførte  Citat  læser:  »Og  de  er 
Kristi,  men  Kristus  er  Guds.«  (76:  59). 

Ved  den  nye  Fødsel  —  Vandets  og  Aandens  Daab  —  kan 
Menneskene  blive  Jesu  Kristi  Børn,  idet  de  gennem  den  af 
ham  anviste  Vej  blev  »avlede  som  Sønner  og  Dotre  til  Gud.« 
(Pag.  Bog  76:  24).  Denne  vigtige  Sandhed  fremhæves  yder- 
ligere af  Herren  i  en  Aabenbaring,  given  til  Joseph  Smith  i 
1833:  »Og  nu,  sandelig  siger  jeg  eder,  jeg  var  i  Begyndelsen 
hos  Faderen,  og  er  den  Førstefødte,  og  alle  de,  der  er  født  af 
mig,  er  meddelagtige  i  Faderens  Herlighed  og  er  den  Første- 
fødtes Menighed.«  (Pag.  Bog  93:  21,  22).  Denne  billedlige  Brug 
af  Ordet  »avle«  anvendes  ogsaa  af  Paulus  som  Betegnelse  paa 
dem,  der  er  født  af  Gud:  »Thi  jeg  har  i  Kristus  Jesus  avlet 
eder  ved  Evangeliet.«  (1.  Kor.  4:  15).  Et  lignende  Eksempel 
paa  et  Sønneforhold  til  Gud,  erhvervet  gennem  retfærdigt  Ar- 
bejde, findes  i  Aabenbaringen  om  Præstedømmets  Orden  og 
Virksomhed,  given  i  1832:  »Thi  de,  der  er  trofaste  og  erholder 
disse  to  Præstedømmer,  om  hvilke  jeg  har  talet,  og  hædrer 
deres  Kald,  bliver  herliggjorte  ved  Aanden  til  deres  Legemers 
Fornyelse;  de  blive  Mose  og  Arons  Sønner,  Abrahams  Sæd, 
Guds  Kirke  og  Rige  og  Guds  Udvalgte.«  (Pag.  Bog  84:  33,  34). 

Dersom  det  er  rigtigt  at  tale  om  dem,  der  modtager  og  efter- 
lever Evangeliet,  som  Kristi  Sønner  og  Døtre  —  og  paa  dette 

Punkt  er  Skrifterne  tydelige  og  kan  ikke  modsiges  eller  be- 
nægtes —  da  er  det  ligesaa  rigtigt  at  tale  om  Jesus  Kristus 
som  de  Retfærdiges  Fader,  da  disse  er  blevne  hans  Born  og 
han  deres  Fader  gennem  den  ny  Fodsel  —  Igenfødelsens  Bad. 

En  fjerde  Aarsag  til,  at  Benævnelsen  »Fader«  anvendes  paa 
Jesus  Kristus,  findes  i  den  Kendsgerning,  at  i  alle  sine  Handle  - 
maader  med  Menneskenes  Born  har  Sønnen  Jesus  repræsen- 
teret, og  repræsenterer  endnu,  Faderen  Elohims  Magt  og  Myn- 
dighed. Dette  er  sandt,  saavel  om  Kristus  i  hans  Forudtilvæ- 
relse  for  hans  Komme  i  Kodet,  i  hvilken  han  blev  kaldet  Je- 
hovah,  som  under  hans  Ophold  paa  Jorden,  ligeledes  under 
hans  Mission  i  Aandeverdenen  og  siden  den  Tid  i  hans  op- 
standne Tilstand.  Til  Jøderne  sagde  han:  »Jeg  og  Faderen,  vi 
er  ét.«  (Joh.  10:  30;  se  ogsaa  17:  11,  22).  Dog  erklærede  han 
ligeledes:  »Faderen  er  større  end  jeg.«  (Joh.  14:28).  Og  videre: 
»Jeg  er  kommen  i  min  Faders  Navn.«  (Joh.  5:  43;  se  ogsaa 
10:  25).  Den  samme  Sandhed  blev  fremsat  af  Kristus  selv  til 
Nephiterne  (se  3.  Nephi  20:  35  og  28:  10)  og  er  bleven  gen- 
taget ved  Aabenbaring  i  denne  Uddeling  (Pag.  Bog  50:  43). 
Faderen  skænkede  Sønnen  sit  Navn,  og  Jesus  Kristus  talte  og 
handlede  i  og  formedelst  Faderens  Navn,  og  for  saa  vidt  det 
angaar  hans  Magt,  Myndighed  og  Guddomskraft,  var  og  er 
hans  Ord  og  Handlinger  ensbetydende  med  Faderens. 

Vi  læser  i  Overensstemmelse  hermed,  at  Gud  gav  sit  Navn 
til  den  Engel,  som  blev  beskikket  til  at  vejlede  Israels  Børn 
under  Udvandringen  fra  Ægypten.  Om  denne  Engel  siger  Her- 
ren: »Forvar  dig  for  hans  Ansigt  og  lyd  hans  Rost,  fortorn 
ham  ikke;  thi  han  skal  ikke  forlade  eder  eders  Overtrædelser, 
thi  mit  Navn  er  i  ham.«  (2.  Moseb.  23:  21).  (Fortsættes.) 


HVORFOR  GAA  I  KIRKE? 

Folk  burde  gaa  i  Kirke,  fordi  det  store  Flertal  af  Menne- 
skene er  lykkeligere,  naar  de  er  i  Forbindelse  med  det,  der  er 
bedst  og  mest  nobelt  i  Livet.  Der  er  en  oploftende  Indflydelse 

til  Stede  hos  ædle  Mennesker,  i  store  og  gode  Handlinger,  i  de 
Erfaringer,  som  er  gjort  af  Mænd  og  Kvinder,  der  har  sejret 
over  Fristelser  og  Modgang  og  gennemgaaet  Lidelser  og  Savn, 
men  hvis  Tro  og  Haab  ikke  er  tabt.  Det  er  saadanne  Ting,  at 
Kirken  bringer  Menneskene  i  Forbindelse  méd. 

Enhver,  der  søger  at  leve  et  retskaffent  Liv,  vil  for  eller 
senere  mode  Fristelser  og  Genvordigheder.  Kundskab  — 
intellektuel  Dygtighed  alene  —  giver  ikke  Mennesket  Kraft  til 
at  modstaa  Fristelser  og  leve  et  godt  Liv.  Der  er  imidlertid 
noget,  som  aldeles  sikkert  vil  holde  Mennesket  indenfor  den 
rette  Livets  Vej  og  hjælpe  ham  igennem  alle  Provelser.  Det 
er  en  ærlig  og  oprigtig  Tro  paa  Gud.  Det  Menneske,  der  virke- 
lig tror  paa  en  naadig  og  kærlighedsfuld  Fader,  er  i  sig  selv 
i  Besiddelse  af  en  Magt  over  Fristelser,  der  er  saa  godt  som 
uovervindelig. 

Jesus  sagde,  at  det  er  det  evige  Liv  at  kende  den  sande  og 
levende  Gud.  Kirken  har  til  Opgave  at  udvikle  og  foroge 
denne  Kundskab  om  Gud.  Den  er  ikke  blot  et  Sted,  hvor  der 
gives  Undervisning,  men  den  er  et  Sted,  hvor  man  kommer 
i  Forbindelse  med  den  guddommelige  Indflydelse  under  For- 
hold, som  ikke  kan  gøre  sig  gældende  andre  Steder. 

Kirken  er  den  eneste  Institution  i  Verden,  der  i  Særdeleshed 
og  udelukkende  er  viet  til  Menneskets  aandelige  Naturs  Ud- 
vikling og  Forplejning.  Kirkens  Ideal,  Maal,  Opgave  og  Hen- 
sigt er  den  hojeste  og  ædleste,  som  det  er  muligt  at  tænke  sig. 
Intet  kan  være  større  og  bedre  end  at  hjælpe  Mennesker  til  at 
elske  og  tjene  Gud,  til  at  tænke,  fole  og  leve,  og  dette  er,  hvad 
Kirken  har  til  Hensigt. 

Et  Menneske  kan  ikke  tilfulde  støtte  sin  Kirke  uden  at  gaa 
i  Kirke  —  uden  at  deltage  i  Menighedens  Forsamlinger.  Han 
kan  støtte  den  med  sine  Midler,  men  for  at  dens  Indflydelse 
kan  gøre  sig  gældende  og  Evangeliets  Aand  holdes  i  Live  i 
ham,  maa  han  personligt  deltage  i  dens  Gerning  og  personligt 
være  med  til  at  bære  dens  Ansvar.  En  virkelig  Fare  truer  alle 
Mennesker  —   Faren   for   Tilbagegang,   Stagnation.    Selv   de 

bedste  Mennesker  er  ikke  fri  for  denne  i  os  boende  Tendens  til 
Forringelse.  Kirken  bringer  dens  Medlemmer  i  Samfund  med 
hverandre  som  Brodre  og  Sostre.  Den  bringer  dem  i  Berørelse 
med  store  Aander,  med  hoje  Idealer,  og  lærer  os  at  dyrke  og 
tilbede  et  Væsen,  uendeligt  højere  og  ædlere  end  os  selv.  Dette 
oplofter  Sindet,  renser  Sjælen  og  forskanser  Mennesker  mod 
onde  Indflydelser  og  daarlige  Omgivelsers  Paavirkning. 

Det  er  endvidere  i  højeste  Grad  nodvendigt  for  ethvert  Men- 
neske, at  han  ret  hyppigt  lader  sit  aandelige  Liv  modtage  ny 
Næring  ved  at  blive  bragt  ind  under  troende  Sjæles  Indflydelse 
og  i  Bonnens  Atmosfære.  Kraft  til  at  staa  fast  overfor  Fristel- 
ser, til  at  være  retfærdig  i  Stedet  for  uretfærdig,  barmhjertig 
i  Stedet  for  ubarmhjertig,  haabefuld  i  Stedet  for  fortvivlet, 
bliver  altid  skænket  til  den,  der  beder  oprigtigt  og  med  Tro. 
Bon  er  et  Universalmiddel  mod  mange  af  Livets  Prøvelser.  I 
Guds  Hus  kan  man  hengive  sig  til  aktiv  eller  passiv  Bon, 
medens  Aanden  modtager  Kraft  og  Styrke.  Forældre  burde 
besoge  deres  Forsamlinger  ogsaa  for  deres  Bbrns  Skyld.  Re- 
ligios  Paavirkning  er  af  større  Betydning  for  den  opvoksende 
Slægt  end  nogen  anden  Indflydelse.  Den  gør  dem  til  bedre 
Borgere  i  Samfundet,  til  bedre  Mennesker.  Men  dersom  For- 
ældre ikke  alvorligt  og  ærligt  er  interesserede  i  Religion,  kan 
det  ikke  forventes,  at  deres  Born  skal  være  det. 

(Deseret  News.) 

STRØTANKER. 

De  mest  ubetydelige  Mennesker  er  mest  tilbøjelige  til  at 
ringeagte  andre.  De  er  sikre  mod  Gengældelser  og  har  intet 
Haab  om  at  kunne  hæve  sig  selv  i  deres  eget  Omdomme  uden 
ved  at  nedsætte  deres  Næste.  Den  mest  hjerteløse  Kritik  kom- 
mer fra  dem,  der  enten  aldrig  selv  har  gjort  et  Forsøg,  eller 
for  hvem  et  saadant  er  mislykket. 

FRELSE  VED  TRO. 

I  en  lille  svagt  oplyst  Sal  ude  i  en  Landsby  blev  et  religiøst 
Mode  afholdt,  hvor  et  Par  Snese  Mennesker  sang  nogle  Sal- 
mer og  bar  deres  Vidnesbyrd,  hvis  Hovedemne  var  Frelsen  i 
Kristus.  Paa  forskellig  Maade  skildrede  de  deres  tidligere 
Syndefuldhed,  men  kom  alle  tilsidst  med  den  Erklæring,  at 
nu  var  de  frelst.  »Jeg  er  frelst,  Jesus  har  frelst  mig.  Troen 
paa  ham  tager  bort  min  Synd  og  giver  mig  evigt  Liv.«  Mange 
af  disse  Mennesker  var  tilsyneladende  oprigtige  og  muligvis 
lykkelige  i  den  Vildfarelse,  at  de  var  frelst  og  havde  evigt  Liv 
i  sig  formedelst  Troen  paa  Jesus  Kristus. 

Men  er  det  da  en  Vildfarelse,  at  Troen  paa  Jesus  Kristus 
frelser  fra  Synd?  Ingenlunde.  Har  han  ikke  selv  sagt,  at  »hver 
den,  som  tror  paa  mig,  skal  ikke  fortabes,  men  have  evigt 
Liv«?  En  virkelig  sand  og  levende  Tro  paa  Jesus  Kristus 
frelser  fra  Synd  og  giver  evigt  Liv,  men  —  der  er  Forskel  paa 
en  saadan  Tro  og  en  tom  Bekendelse.  Troen  er  en  frelsende 
og  livgivende  Kraft,  Bekendelsen  er  en  dod  Passivitet,  der  lige 
saa  lidt  er  Tro,  som  det  glitrende  Flitterstads  i  Legetøj  sboden 
er  Guld.  Den,  der  tror,  har  faaet  Tag  i  Faders  udrakte  Haand, 
der  vil  hjælpe  ham  at  løsne  Syndens  Lænker,  men  Bekendelse 
er  en  værdiløs  Efterligning,  hvormed  vor  Saligheds  Fjende 
lokker  Menneskene  i  sit  Garn,  idet  han  indbilder  dem,  at  deres 
Bekendelse  er  det  samme  som  Tro.  Derfor  er  denne  paa  saa 
mange  Maader  fremsatte  Anskuelse  —  at  Bekendelse  af  Jesus 
Kristus  er  det  samme  som  Tro  —  den  største  Vildfarelse,  som 
nogensinde  har  besnæret  Menneskene. 

Ved  flere  Lejligheder  sagde  Jesus  til  Syge  og  Lidende:  Din 
Tro  har  frelst  dig.  De  blev  helbredet  formedelst  deres  Tro. 
De  var  frelst  fra  den  Sygdom,  der  plagede  dem.  Til  Synder- 
inden sagde  Jesus:  Gaa  og  synd  ikke  mere.  Frelse  fra  Sygdom 
kom  ved  Troen  paa,  at  Guds  Kraft  kan  frigøre  Legemet  fra 
Sygdom.  Frelse  fra  Synd  kommer  ved  Troen  paa  Jesus  Kri- 
stus som  vor  Frelser  og  Forsoner  og  ved  at  tage  imod  hans 

Sonoffer  for  os.  At  tro  paa  ham  er  at  adlyde  og  folge  ham,  at 
holde  hans  Bud  og  vandre  den  af  ham  anviste  Vej;  ikke  blot 
at  bekende  hans  Navn  og  raabe:  Herre,  Herre,  »Ikke  enhver, 
som  siger  til  mig:  Herre,  Herre,  skal  indgaa  i  min  Faders 
Rige,  men  den,  som  gor  min  Faders  Vilje,  som  er  i  Him- 
melen.« 

Hvor  er  det  ikke  sorgeligt,  ja,  fortvivlende,  at  Mennesker 
vil  lade  sig  dysse  i  Sovn  med  en  saa  haandgribelig  Vildfarelse 
og  Vrangforestilling  som  denne,  at  en  Bekendelse  af  Herrens 
Navn  er  nok  til  Frelse,  men  at  Herrens  Bud  og  Love  er  uden 
Betydning  eller  unødvendige,  naar  Herren  selv  siger,  at  ingen 
kommer  ind  i  Himmeriges  Rige,  uden  de  gør  Faderens  Vilje. 

Hvad  vilde  man  sige  om  et  Menneske,  der  var  ved  at  drukne, 
men  ikke  vilde  tage  fat  paa  Redningsbojen,  som  man  fra  Ski- 
bet har  kastet  ud  til  ham.  Tænk  om  han  vilde  sige:  Jeg  véd, 
at  Skibet  er  der,  og  at  dets  Folk  vil  redde  mig.  Jeg  er  frelst 
og  at  gribe  efter  Redningsbojen,  det  behøver  jeg  ikke;  Skibets 
Kaptajn  er  mægtig  nok  til  at  redde  mig  uden  nogen  Anstren- 
gelse fra  min  Side.  Hvis  et  saadant  Tilfælde  kunde  tænkes, 
vilde  Manden  drukne. 

Men  vi  Mennesker  er  i  en  lignende  Stilling  paa  Livets  Hav. 
Vi  er  ved  at  drukne  i  Synden,  og  Frelse  bestaar  i  at  komme 
op  af  og  bort  fra  Synd,  at  blive  frigjort  fra  denne;  og  en  Red- 
ningsboje  er  kastet  ud  til  hver  især  af  os,  nemlig  Jesu  Kristi 
Evangelium.  »Hvo,  som  tror  og  bliver  døbt,  skal  blive  frelst,« 
og  »uden  nogen  bliver  født  paany  af  Vand  og  Aand  kan  han 
ikke  komme  ind  i  Guds  Rige,«  var  Frelserens  Ord.  Og  dersom 
vi  erklærer  at  tro  paa  Jesus,  men  holder  ikke  hans  Bud  og 
adlyder  ikke  hans  Evangelium,  da  er  vi  ligesom  den  Druk- 
nende: Vi  vil  ikke  lade  os  frelse,  og  selv  Kristus  kan  ikke 
frelse  den,  der  ikke  vil  lade  sig  frelse. 

Virkelig  sand  og  levende  Tro  kommer  fra  Gud  og  leder 
Mennesket  til  at  gøre  Guds  Vilje,  holde  hans  Bud  og  følge 
ham.  Han  led  og  døde  for  os,  saaledes  at  vi  kan  faa  evigt 
Liv.  Men  dette  evige  Liv  maa  fødes  i  os,  maa  gives  os  af  Li- 

vets  Herre,  der  sagde:  »Uden  nogen  bliver  født  paany,  kan 
han  ikke  se  Guds  Rige.«  Og  vil  du  ikke  fodes  paany  ved  Van- 
dets og  Aandens  Daab,  ved  at  begrave  det  syndige  Menneske 
og  opstaa  og  vandre  i  et  nyt  og  helligt  Levned,  vil  du  ikke 
kunne  modtage  det  evige  Liv  eller  opnaa  Frelse. 

»Jeg  er  Vejen,  Sandheden  og  Livet,  og  ingen  kommer  til 
Faderen  uden  ved  mig.«  Han  er  Vejen;  den  Vej,  han  van- 
drede, de  Bud  og  Love,  som  han  gav,  forer  til  Livet,  men  Men- 
neskers falske  Lærdomme  forer  til  Død.  Derfor  sagde  han  til 
Apostlene  for  sin  Himmelfart,  og  -efter  at  han  havde  bragt 
dette  store  Offer,  at  give  sit  Liv  for  Menneskene:  »Gaar  ud  i  al 
Verden  og  prædiker  Evangeliet  for  al  Skabningen;  hvo,  som 
tror  og  bliver  døbt,  skal  blive  frelst,  men  hvo,  som  ikke  tror, 
skal  blive  fordømt.«  Du  bliver  frelst  ved  Tro,  men  du  maa 
vise  din  Tro  ved  dine  Gerninger,  thi  uden  Gerningerne  »er 
Troen  død«.  Uden  Gerninger  er  Troen  slet  ikke  Tro,  men  kun 
en  tom  Bekendelse,  der  ikke  gavner  til  Frelse.  j  5  h 


MISSIONSNYHEDER. 

FORFLYTTELSER.   Ældste  Anthon  H.  Lund  har  omsider 

faaet  Indrejsetilladelse  til  Norge  og  er  forflyttet  fra  den  danske 

til  den  norske  Mission.  Han  rejste  fra  Kobenhavn  til  Kristiania 

den  19.  September.  Ældsterne  Orson  W.  Jensen,  Valdemar  L. 

Jensen  og  Truman  Nielsen  er  forflyttet  fra  Kobenhavns  til 

Aarhus  Konference  og  vil  virke  i  Esbjerg  Gren,  V.  L.  Jensen 

som  Forstander.  Ældste  Herschel  S.  Lund  er  lost  fra  at  være 

Forstander  i  Esbjerg  og  forflyttet  til  Aalborg  Konference. 

John  S.  Hansen, 
Missionspræsident. 

VORT  FORBILLEDE. 

Mange  er  af  den  Mening,  at  det  er  formasteligt  foros  skrøbe- 
lige Mennesker  at  forsøge  paa  at  efterkomme  Apostlenes  For- 
maning:  »Vandrer  saaledes,  som  han  vandrede.«   I  vor  Tid 

lægges  der  ikke  megen  Vægt  paa  den  Kendsgerning,  at  Frel- 
serens Liv  er  et  Monster,  hvorefter  vort  Liv  og  Handlemaade 
kan  og  bør  forme  sig.  At  blive  ligesaa  lydig,  hellig,  barmhjer- 
tig og  taalmodig,  som  Kristus  var,  er  vel  ikke  muligt  for  os, 
men  det  burde  ikke  afholde  os  fra  at  stræbe  efter  at  blive  ham 
lig.  Eftersom  vi  har  Fuldkommenhedens  Maal  for  Øje,  maa 
det  absolut  være  bedst  for  os  at  efterfølge  det  mest  fuldkomne 
Monster.  De,  der  kun  er  Disciple,  kan  ikke  give  Lærdomme 
som  Mesteren,  men  jo  højere  Maal  vi  har  for  Øje,  des  hojere 
Grad  af  Fuldkommenhed  vil  vi  opnaa. 

Det  er  vidunderligt  at  tænke  sig,  at  Guds  Son,  vor  ældre 
Broder,  gjorde  sig  saa  fuldstændig  ét  med  vor  menneskelige 
Natur,  at  vi  kan  studere  hans  Historie,  den  ædleste,  der  nogen- 
sinde er  skreven,  og  af  den  lære,  hvad  vi  bor  gore  under  Li- 
vets forskellige  Forhold.  Han  har  vist  os,  hvorledes  det  kristne 
Liv  kan  udfolde  sig  i  de  omskiftende  Scener  paa  denne  jor- 
diske Skueplads;  hvorledes  der  fra  vort  Indre  kan  udstraale 
et  saa  skont  Lys,  at  det  oplyser  alt  omkring  os;  at  vi  kan  elske 
den  evige  Fader  af  vort  ganske  Hjerte  og  dog  med  den  øm- 
meste Hengivenhed  omfatte  dem,  der  med  menneskelige 
Baand  er  knyttet  til  os.  Som  vor  Forsoner  betragter  vi  ham 
som  vor  Herre  og  Gud,  men  som  vort  Monster  bør  vi  betragte 
ham  som  Menneske. 

Kristus  var  et  Menneske  i  Ordets  fuldeste  Betydning;  han 
var  fri  for  Synd;  han  deltog  i  Barndommens  Glæder  og  Lege; 
han  arbejdede  som  en  Haandværker  og  skaffede  sig  sit  jor- 
diske Livs  Nødvendigheder  i  sit  Ansigts  Sved.  Han  havde  sine 
Kære  omkring  sig,  som  han  elskede  inderligt.  Han  deltog  i 
Menneskers  Affærer  og  delte  deres  Lidelser  og  Savn.  Og  i  de 
forste  tredive  Aar  af  hans  Liv  var  han  af  Folket,  som  boede 
i  samme  By,  kun  kendt  som  Tømmermandens  Son,  og  hans 
Omgivelser  havde  ikke  mindste  Anelse  om  hans  guddommelige 
Mission.  Han  deltog  i  sine  Bysbørns  uskyldige  Glæder  og  Ad- 
spredelser og  blev  bekendt  med  deres  Ønsker,  Haab  og  Følel- 
sesliv. 

Han  havde  sine  personlige  Venner,  og  der  var  Steder,  som 
var  ham  kærere  end  andre.  Blandt  disse  havde  især  det  lykke- 
lige Hjem  i  Bethanien  Fortrinet.  Der  nød  han  sine  trofaste 
Venners,  Marthas,  Maries  og  Lazarus'  Selskab.  Blandt  de  Tolv 
var  der  tre,  som  han  synes  at  have  elsket  med  større  Kærlig- 
hed end  de  andre.  De  var  hans  Ledsagere  paa  Forklarelsens 
Bjerg,  og  de  var  hos  ham  i  hans  Sjæls  mest  kvalfulde  Timer. 
Som  en  Gud  var  han  ikke  fremmed  for  den  Lyksalighed,  den 
almægtige  Kraft  og  Herlighed,  der  er  uadskilleligt  forenet 
med  den  guddommelige  Natur;  men  som  Menneske,  hvilket 
han  frivilligt  havde  paataget  sig  at  være,  ønskede  han  sine 
Medmenneskers  Sympati  og  Tillid. 

Heraf  lærer  vi,  at  medens  Jesus  har  Sympati  for  os,  er  hans 
Liv  et  fuldkomment  Eksempel  for  os  som  Folge  af,  at  han 
gjorde  sig  saa  ganske  til  ét  med  Menneskene.  Dersom  Kristus 
havde  holdt  sig  adskilt  fra  Mennesket  i  sine  Følelser,  sine 
Pligter,  Glæder  og  Prøvelser,  vilde  vi  tænke,  at  han  opnaaede 
sin  Hellighed  og  Renhed  ved  Midler,  som  det  er  umuligt  for 
os  at  bruge.  Idet  vi  ser,  at  han  i  enhver  Henseende  var  lig  os 
og  dog  retfærdig,  kan  vi  fatte  Mod  og  anstrenge  os  efter  bedste 
Evne  paa  at  efterligne  ham.  Der  har  kun  været  ét  fuldkom- 
ment Menneske  paa  Jorden:  Jesus  Kristus.  Dette  er  ikke  Fuld- 
kommenhedens Verden,  og  Mennesket  er  underkastet  For- 
krænkelighedens Begrænsning,  og  endog  hans  ædleste  og  mest 
trofaste  Efterfølgere  har  haft  deres  Fejl  og  trængt  til  Hellig- 
gørelse.  Det  store  Fuldkommenhedens  Maal  opnaas  ikke  af  os 
Mennesker  i  dette  Liv. 

Dette  siger  vi  ikke  for  at  tilskynde  nogen  til  at  synde  eller 
være  ligegyldige  med  onde  Tilbøjeligheder  af  forskellig  Slags. 
Tværtimod  er  det  vor  Pligt  at  have  Fuldkommenheden  som 
vort  Maal  og  daglig  søge  at  afskaffe  alt  syndigt,  som  endnu 
hænger  ved  os.  Naar  vi  i  et  Øjebliks  Ubesindighed  har  været 
mere  heftig,  end  det  sømmer  sig  for  os  ifølge  vor  kristne  Be- 
kendelse, og  er  fortvivlet  herover,  da  lad  os  tænke  paa  de  tre 
Yndlings-Disciple,  som  stod  Jesus  saa  nær  og  dog  ikke  var 
fuldkomne.  Vi  skal  ikke  tænke  paa  dem  for  at  formindske 

Betydningen  af  de  Fejl,  vi  har  begaaet,  men  for  at  komme  til 
Forstaaelse  af,  at  Herren  kender  alle  vore  Skrøbeligheder  og 
har  Medlidenhed  med  os,  og  at  han  vil  hjælpe  os  til  Sejr  over 
alt  det  onde  i  os,  om  vi  bede  ham  derom  i  Oprigtighed. 

Vi  bør  aldrig  blindt  følge  efter  noget  Menneske,  om  han  end 
er  aldrig  saa  god  og  from;  den  eneste,  som  er  værdig  til  ube- 
tinget Efterfølgelse,  er  Jesus,  thi  han  alene  er  fuldkommen. 
Jo  mere  vi  kan  nærme  os  hans  Godhed  og  paatage  os  hans 
Væsen,  des  bedre  for  os.  Apostelen  Paulus  har  givet  os  en 
sikker  Regel  til  vor  Vejledning:  »Vorder  mine  Efterfølgere, 
ligesom  ogsaa  jeg  er  Kristi.«  For  saa  vidt  som  gode  Mænd  og 
Kvinder  i  det  gamle  og  nye  Testamente  fulgte  Kristus,  bor  vi 
træde  i  deres  Fodspor,  men  hvori  de  afviger  fra  Kristi  Eks- 
empel, bør  vi  ikke  følge  dem.  At  hige  og  stræbe  efter  at  gøre 
det  gode,  er  den  sikreste  Vej  til  sand  Storhed.  Gud  alene  er 
stor,  thi  Gud  alene  er  fuldkommen  god,  og  al  Storhed,  som 
det  er  værd  at  anstrenge  sig  for,  som  vil  tilfredsstille  dens 
Indehaver,  modstaa  Tidens  Tand  og  give  evig  Lyksalighed  i 
det  himmelske  Rige,  maa  have  sit  Udspring  i  vort  Samfund 
med  Gud  i  Kristus. 

To  Naturer  gjorde  sig  gældende  i  Jesus  Kristus.  Han  var 
guddommelig,  thi  han  var  »Faderens  Herligheds  Glans«;  men 
endskønt  »helt  ønskelig«  siger  Esajas  dog,  at  han  var  uden 
»Skikkelse  eller  Herlighed«,  og  om  han  end  var  »Guds  Ord«, 
blev  Ordet  dog  »Kød  og  boede  iblandt  os«.  Han  hadede  ikke 
Menneskenes  uskyldige  Glæder.  Om  Sabbaten  gik  han  til  Sy- 
nagogen og  dyrkede  Gud  lig  andre  fromme  Israeliter;  han  var 
ingen  streng  Asket,  han  beundrede  det  skonne  ligesom  vi,  han 
forbod  ikke  at  gøre  Gæstebud,  han  fjernede  sig  ikke  fra  den 
selskabelige  Omgangs  Indflydelse,  men  dog  holdt  han  sig  ren 
og  ubesmittet  for  Gud  og  Mennesker. 

Med  Hensyn  til  at  leve  et  kristeligt  Liv  er  disse  Kendsger- 
ninger af  stor  Betydning  og  Opmuntring  til  os.  Havde  Kristus 
været  en  ensom  Eremit,  kunde  der  næres  Tvivl  om,  at  den  Re- 
ligion, som  han  lærte,  skulde  være  stærk  nok  til  at  gøre  sin 
Overlegenhed  gældende  ude  i  det  almindelige  Livs  forskellige 

Forhold.  Men  da  vi  ser,  at  han  i  alle  Henseender  var  lig  os 
selv,  faar  vi  Mod  og  Kraft  til  at  efterligne  ham.  Der  behoves 
ikke  Universitetsuddannelse  for  at  blive  »vis  til  Salighed«, 
ej  heller  udfordres  der  hoj  og  adelig  Byrd  for  at  blive  en 
Kristen.  Hvad  var  de  tre  Disciple,  som  han  yndede  saa  meget, 
for  de  blev  Apostle?  De  var  fattige  og  ulærde  Mænd,  Fiskere, 
uden  verdslig  Rigdom,  literær  Uddannelse  eller  Indflydelse  i 
Samfundet.  Luther  skrev:  »Dersom  Evangeliet  behovede  denne 
Verdens  Konger  til  at  udbrede  og  forsvare  det,  havde  han  ikke 
givet  det  til  Fiskere.«  Paa  samme  Maade  har  Gud  i  disse  Dage 
blandt  de  ydmyge  og  ringe  paa  Jorden  valgt  sine  Profeter  og 
Apostle,  sine  Præster  og  Lærere,  og  har  udsendt  dem  for  at 
forkynde  et  genoprettet  Evangeliums  glade  Tidender;  lige- 
ledes har  han  udvalgt  de  Fattige  og  Ringe  til  være  Medlem- 
mer af  hans  Kirke.  Havde  han  valgt  de  Skriftkloge  og  Lov- 
kyndige med  fyldte  Kister  og  stort  Følge,  vilde  de  maaske 
have  forvansket  Evangeliets  Lærdomme;  og  de,  som  skulde 
forkynde  og  forklare  den  guddommelige  Sandhed,  blandet 
denne  med  Filosofiens  døde  Teorier. 

Lad  os  da  erindre,  at  al  den  Ære  og  udødelige  Berømmelse, 
som  er  bleven  disse  Mænd  til  Del,  erholdt  de  ved  at  elske  og 
efterfølge  Kristus.  Lykkelige  vilde  vi  blive,  om  vi  kunde  efter- 
leve Krysostomus'  Raad:  »Iklæder  eder  Kristus  fra  Top  til 
Taa,  at  intet  ses  i  eder  uden  det,  som  hører  Kristus  til.« 

(MUL  Star.) 


DET  BAGESTE  SÆDE. 

Det  er  en  god  Regel  ved  Gudstjenesten  altid  at  vælge  sig  et 
Sæde  foran  i  Salen  og  ikke  nede  ved  Døren.  Det  ser  bedre  ud, 
det  bringer  Taler  og  Tilhorere  nærmere  sammen,  og  det  er 
først  og  fremmest  bedre  for  Personen  selv,  ikke  blot  i  ydre 
fysisk  Henseende,  men  ogsaa  hvad  det  aandelige  angaar. 

I  de  fleste  Tilfælde  vil  en  Person,  der  begynder  at  tabe 
Troen,  sætte  sig  længere  og  længere  nede,  og  tilsidst  bliver 
han  udenfor.  Det  er  et  næsten  ufejlbarligt  Tegn.  Den,  der  ikke 

kan  bekvemme  sig  til  at  komme  frem  foran,  men  holder  sig 
tilbage  paa  sidste  Bænk,  gor  det  af  en  af  to  Grunde.  Enten  er 
han  optaget  af  andre  Ting  under  Gudstjenesten  end  at  hore 
efter,  hvad  der  siges  fra  Talerstolen,  og  da  var  det  bedre  for 
ham  og  andre  i  Salen,  at  han  blev  borte,  eller  ogsaa  holdes 
han  tilbage  af  noget  i  sit  eget  Indre,  der  ikke  er  i  Harmoni 
med  Evangeliets  Lys.  I  begge  Tilfælde  er  han  udsat  for  at 
blive  grebet  af  de  usynlige  Indflydelser  udefra,  der  for  eller 
senere  vil  faa  Tag  i  ham  og  beholde  ham  derude. 

Derfor,  sæt  dig  ikke  paa  de  sidste  Bænke  i  Herrens  Hus.  De 
er  for  dem,  der  kun  staar  lige  inden  for  Døren  i  Guds  Menig- 
hed, og  som  enten  ikke  tor  vove  sig  længere  frem  eller  drages 
og  lokkes  af  Verden  udenfor.  Et  Menneskes  aandelige  Stilling, 
hans  Tro  og  Vidnesbyrd,  har  maaske  ikke  noget  at  gøre  med 
det  Sæde,  han  vælger  sig  i  Forsamlingen,  men  —  Kendsger- 
ningerne viser,  at  et  Menneskes  aandelige  Liv  afspejles  i  hans 
Goren  og  Laden,  og  naar  de  nærmer  sig  Doren,  er  de  gerne 
paa  Vejen  ud. 


LAD  DIT  LYS  SKINNE. 

Da  Jesus  underviste  sine  Disciple,  lærte  han  dem  Betyd- 
ningsfuldheden af  deres  Plads  og  Stilling  i  Verden.  Uagtet  de 
var  fattige  og  foragtede  af  Menneskene,  saa  sagde  han  dog  til 
dem,  at  de  var  Jordens  Salt  og  Verdens  Lys. 

Derefter  opmuntrede  han  dem  til  Arbejde  og  Virksomhed, 
idet  han  lærte  dem,  at  deres  ophøjede  Stilling  intet  vilde  be- 
tyde for  dem,  dersom  de  ikke  paa  rette  Maade  gjorde  Brug  af 
deres  Kaldelse. 

Disse  Betingelser  og  Instruktioner  passer  ypperligt  paa  de 
Sidste-Dages. Hellige,  der  i  Sandhed  er  Jordens  Salt,  og  hos 
hvem  Evangeliets  Lys  i  Verden  holdes  frem;  et  Folk,  der,  som 
Apostelen  sagde  til  de  forrige  Dages  Hellige,  er  »en  udvalgt 
Slægt,  et  kongeligt  Præsteskab,  et  helligt  Folk«,  der  skal  for- 
kynde hans  Dyder,  der  kaldte  dem  fra  Morke  til  sit  under- 
fulde Lys. 

Men  alt  dette  betyder  lidet  eller  intet,  med  mindre  de  Hel- 
lige gør  sig  deres  Ansvar  bevidst  og  lader  deres  Lys  skinne, 
samlet  saavel  som  enkeltvis;  med  mindre  de  er  eksemplariske 
i  deres  Opførsel,  ærlige,  ivrige  for  Sandhedens  Udbredelse, 
tolerante  overfor  deres  Næste,  »føre  en  god  Vandel  iblandt 
Hedningerne,  for  at  de  paa  Grund  af  de  gode  Gerninger,  som 
de  faar  at  se,  kunne  prise  Gud  paa  Besøgeisens  Dag  for  det, 
som  de  bagtaler  eder  for  som  Ugerningsmænd«. 

En  Fejl,  som  bør  undgaas  af  de  Hellige,  baade  unge  og 
gamle,  er  Tilbøjeligheden  til  at  laaneLys  hos  andre  og  gemme 
deres  eget  under  en  Skæppe;  at  lade  Kraften  af  deres  Kund- 
skabs Salt  gaa  tabt  og  nøjes  med  at  reflektere  det  Lys,  der 
udstraaler  fra  andre  i  Stedet  for  selv  at  have  Lys  i  sig. 

Enhver  Hellig  burde  ikke  alene  have  Lys  i  sig  selv  gennem 
den  Helligaands  Inspiration,  men  hans  Lys  burde  skinne  saa- 
ledes,  at  det  tydeligt  kan  ses  af  andre,  og  disse  derved  bringes 
til  at  ære  vor  Fader,  som  er  i  Himmelen.  Mænd  og  Kvinder 
burde  blive  grundfæstede  i  Sandheden  og  ankrede  i  Evan- 
geliets Kundskab;  ikke  afhængige  af  nogen  andens  Kundskab 
eller  Tro,  men  have  Lyset  i  sig  og  udstraale  dette  ved  alene  at 
stole  paa  den  Helligaand,  der  altid  er  den  samme,  og  for  evigt 
lyser  og  vidner  for  Præstedømmet  og  for  enhver  Sjæl,  der 
lever  i  Harmoni  med  Evangeliets  Love,  om  Faderens  Herlig- 
hed og  Vilje.  De  vil  da  have  et  evigt  Lys,  der  ikke  kan  sluk- 
kes. Ved  at  lade  dette  Lys  skinne  i  deres  Liv,  vil  de  bringe 
mange  til  at  herliggøre  Gud  og  ved  deres  gode  Gerninger  vise 
deres  Tak  og  Pris  til  Gud,  der  kaldte  dem  ud  af  Mørket  til  sit 
underfulde  Lys.  Joseph  F.  Smith. 

INDHOLD: 


Faderen  og  Sønnen 289 

Hvorfor  gaa  i  Kirke? 293 

Strøtanker  295 

Frelse  ved  Tro 296 


Missionsnyheder 298 

Vort  Forbillede 298 

Det  bageste  Sæde 302 

Lad  dit  Lys  skinne 303 


Udgivet  og  forlagt  af  JOHN  S.  HANSEN,  Korsgade  11,  Kbhvn.  N. 

Trykt  hos  F.  E.  Bording  (V.  Petersen) 


